લોકોને એવું થયું હતુ કે પાલિકા દ્વારા આરસીસી બનાવવાની સારી કામગીરી થઇ રહી છે. આરસીસી રોડ ટકાઉ હોવાનું માનવામાં આવે છે ત્યારે વર્ષ પૂર્ણ થાય તે પહેલાં જ રોડ ઉપર પડેલ ગાબડાને લઇ અનેક તર્કવિતર્ક શરૂ થઇ ગયા છે. રૂ. 17 લાખના ખર્ચે બનેલ અલ્કાપુરી સોસાયટી વિસ્તારનો રોડ ઉપર 1 વર્ષ પૂર્ણ થાય તે પહેલાં જ ઠેર ઠેર ગાબડાઓ પડી ગયા છે. જેને લઇ સ્થાનિક પ્રજા મુશ્કેલીમાં મુકાઇ રહી છે. આ ગાબડામાં હાલ ચોમાસાને પગલે પાણી ભરાતા વાહનચાલકોએ પણ હાલાકી વેઠવાનો વારો આવ્યો છે. આ ઉપરાંત શહેરના પ્રવેશદ્વારસમા ગણાતા આશાપુરી મંદિરથી શુશ્રૃષા હોસ્પિટલ જતા આરસીસી રોડ ઉપર વરસાદી પાણી ભરાતાં લોકોની હાલત કફોડી બની છે.